Hiihdon Suomen-mestaruuskilpailut 1933

Hiihdon Suomen-mestaruuskilpailut pidettiin vuonna 1933 Kuopiossa Innsbruckin MM-hiihtojen jälkeen. Miehet hiihtivät lyhyempänä kilpailunaan 17 kilometriä aiemman 10 kilometrin sijaan. 
Tulokset.
Miehet, 17 kilometriä.
Miesten 17 km hiihdettiin Kuopion Puijolla 25. helmikuuta 1933. Matka oli ensimmäistä kertaa ohjelmassa, sillä aiemmin pikamatka oli ollut 10 km. Aamulla pakkasta oli kisapaikalla 15 astetta. Kilpailua johti puolella minuutilla Lahden Nestor Huupponen ennen Iisalmen Karppista, Sänkimäen Pauli Pitkästä, Kotkan Toikkaa ja Kainun Frans Heikkistä. Kisa oli loppuun asti tiukka niin, että Huupponen voitti kahdella sekunnilla Karppisen, joka puolestaan voitti 13 sekunnilla Kalle Heikkisen. Saman päivän aikana Puijolla hiihdettiin myös nuorten ja ikämiesten SM-kisat. Niissä ikämiesten sarjan Virolahden Sammon Einari Mässeli hiihti 16 sekuntia paremman ajan kuin yleisen sarjan voittaja Huupponen.
Miehet, 50 kilometriä.
Miesten 50 km hiihdettiin Kuopion Puijolla 26. helmikuuta 1933. Aamulla kisapaikalla oli lähes 20 astetta pakkasta, joka kilpailuhetkeen lauhtui reiluun 10 asteeseen. Katselijoita oli muutama sata. Matkalle lähti 40 hiihtäjää, ja maalin hiihti kaikkiaan 36 miestä. 17 km:n kohdalla kisaa johti Saarijärven Adiel Paananen noin minuutilla ennen Kymintehtaan Väinö Liikkasta ja Liikkasesta kaksi minuuttia jääneenä Liperin Martti Lappalainen, Ounasvaaran Mathlein ja Kotkan Innon Valmari Toikka. Puolessa matkassa lähdettäessä uudelleen samalle 25 km:n kierrokselle kärjessä oli reilun minuutin johdossa Liikkanen ennen Paanasta, josta kolme minuutia jääneenä kolmikko Lappalainen-Mathlein-Toikka. 41 km:n kohdalla Liikkanen jatkoi kärjessä 5,5 minuutin erolla ennen Paanasta. Seuraavina neljä minuuttia Paanasesta Mathlein ja nousua tehneet Lahden Lanu ja Vehkalahden Veikkojen V.Sipilä. Lopussa Väinö Liikkanen lisäsi johtoaan voittaen lähes kahdeksalla minuutilla Adiel Paanasen, joka oli SM-pronssimitalistia Lahden Nestor Huupposta edellä yli neljä minuuttia. Ounasvaaran Mathlein joutui antamaan lopussa periksi Lahden Lanulle, joka sijoittui neljänneksi. Liperin Tauno Lappalainen hiihti tasaisesti seitsemänneksi. Välillä nousua tehnyt Vehkalahden Sipilä joutui taipumaan lopussa sijoittuen kymmenenneksi. Edellisen vuoden mestari Vilppulan Vedon Heikki Norojärvi oli 13:s ja tulevat mestarihiihtäjät Puijon Hiihtäjien Olli Remes 18:s ja Helsingin Hiihtäjien Kalle Jalkanen 21:s.
Miehet, joukkue.
Kilpailu perustui Kuopion Puijolla 25.2. hiihdetyn 17 kilometrin kisan yhteistuloksiin – kolmen hiihtäjän yhteisaika. 
Mäkihyppy.
Kilpailu käytiin Kuopion Puijolla 26. helmikuuta 1933. Kotimäessään kuopiolaiset ottivat kaksoisvoiton Iivanaisen ja Tihoselle johdolla. Muutenkin kuuden joukossa oli neljä Pujon mäkimiestä. Seitsemäs oli viipurilaisen Karjalan Urheilijoiden konkari Sulo Usa. 
Yhdistetty.
Yhdistetyn SM-kisat pidettiin Kuopion Puijolla 9.–10. helmikuuta 1934. Hiihto-osuudella erottui kolme yhdistetyn hiihtäjää eli Ounasvaaran Aarne Valkama, joka hiihdollaan olisi sijoittunut erikoismiesten 17 km:llä 18:nneksi sekä Lahden Valonen ja Hausjärven Urheilijoiden A.Lehto. Mäessä erottui hyvillä hypyillään Ounasvaaran Timo Moberg, joka nosti itsensä SM-pronssille. Selkeästi Mobergille hävisivät mäessä kaksi seuraavaksi parasta miestä eli jo hiihdossa hyvin menestynyt Lauri Valonen ja Kuopion Väinö Tiihonen. Valonen varmisti hyvällä mäkisuorituksella SM-kultansa ohittaen Ounasvaaran hyvin hiihtäneen Aarne Valkaman, joka näin sai SM-hopeaa.